**Ministru kabineta noteikumu projekta “Grozījumi Ministru kabineta 2016.gada 5.janvāra noteikumos Nr.20 “Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir aktualizēt esošo noteikumu pielikumā iekļauto valstu sarakstu ar Azerbaidžānas Republiku, Pakistānas Islāma Republiku, Nigērijas Federatīvo Republiku un Krievijas Federāciju, lai VID saņemtu informāciju par Latvijas Republikas rezidentu finanšu līdzekļiem, kas tiek turēti šo valstu finanšu kontos. Plānotais grozījumu spēkā stāšanās laiks – 06.04.2018. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 30.janvāra sēdes protokola Nr.6 37.§Finanšu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomiskās sadarbības un attīstības organizācija (turpmāk – ESAO) ir izstrādājusi Globālo standartu par automātisko informācijas apmaiņu par finanšu kontiem nodokļu jomā (turpmāk – Globālais standarts). Globālais standarts paredz automātisku informācijas apmaiņu par finanšu kontiem, un tā rezultātā nodokļu administrācijām būs pieejama informācija par to rezidentu ārvalstīs turētajiem finanšu kontiem un iespēja pārbaudīt, vai saistībā ar līdzekļiem, kas tiek turēti ārvalstu finanšu kontos, ir nomaksāti nodokļi.Lai pārņemtu Globālo standartu Eiropas Savienībā, ES Padome 2014. gada 9. decembrī pieņēma Direktīvu 2014/107/ES, ar ko groza Direktīvu 2011/16/ES attiecībā uz obligāto automātisko informācijas apmaiņu nodokļu jomā, kurā ir ietverts Globālais standarts bez būtiskām izmaiņām. Savukārt Konvencija par savstarpējo administratīvo palīdzību nodokļu jomā (turpmāk – Konvencija) tiek izmantota kā viens no galvenajiem instrumentiem administratīvai sadarbībai ar trešajām valstīm. ESAO ir izstrādājis Daudzpusējo kompetento iestāžu līgumu par automātisko informācijas apmaiņu par finanšu kontiem (turpmāk – MCAA), kurā, pamatojoties uz Konvencijas 6. pantu, ir atrunāta kārtība, kādā valstij jāievieš Globālais standarts.Latvijas Republikā Globālais standarts tika ieviests, papildinot likumu “Par nodokļiem un nodevām” ar 12. nodaļu, pieņemot Ministru kabineta 2016.gada 5.janvāra noteikumus Nr.20 “Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem” (turpmāk – MK noteikumi Nr.20) un veicot grozījumus Kredītiestāžu likumā. MK noteikumu Nr. 20 pielikumā (turpmāk – pielikums) ir uzskaitīti informācijas apmaiņas partneri – šobrīd 99 valstis, par kuru rezidentu finanšu kontiem Latvijas Republikas finanšu iestādēm jau tagad ir jāveic pienācīgas pārbaudes procedūras un jāsniedz ziņojumi Valsts ieņēmumu dienestam (turpmāk – VID) tālākai nosūtīšanai attiecīgās valsts kompetentajai iestādei. Sarakstā iekļautās valstis ir ES dalībvalstis, MCAA parakstījušās valstis un tās valstis, ar kurām ir noslēgts divpusējs līgums (starp kompetentajām iestādēm).Veicot automātisko informācijas apmaiņu ar pielikumā uzskaitītajām valstīm, VID ir pieejama informācija par Latvijas Republikas rezidentu ārvalstīs turētajiem finanšu kontiem, un iespēja pārbaudīt, vai saistībā ar līdzekļiem, kas tiek turēti ārvalstu finanšu kontos, ir nomaksāti nodokļi.Priekšnosacījums Globālā standarta efektīvai darbībai ir informācijas apmaiņa ar pēc iespējas plašāku valstu loku. MCAA 2016. gadā parakstīja Krievijas Federācija, bet 2017. gadā parakstīja 3 valstis - Azerbaidžānas Republika, Pakistānas Islāma Republika un Nigērijas Federatīvā Republika. Saskaņā ar parakstīto MCAA, Azerbaidžānas Republika, Pakistānas Islāma Republika un Krievijas Federācija pirmo informācijas apmaiņu ar sadarbības valstīm veiks 2018. gadā, savukārt Nigērijas Federatīvā Republika – 2019. gadā. Ņemot vērā augstāk minēto, un to, ka šīs valstis nav iekļautas MK noteikumos Nr.20, ar Ministru kabineta noteikumu projektu “Grozījumi Ministru kabineta 2016.gada 5.janvāra noteikumos Nr.20 “Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem” (turpmāk – noteikumu projekts) tiks papildināts pielikumā uzskaitīto valstu saraksts ar šīm 4 valstīm. |
| 3. | Projekta izstrādē iesaistītās institūcijas | VID |
| 4. | Cita informācija | Saskaņā ar Ministru kabineta 2016.gada 5.janvāra sēdes protokola Nr.1 34.§ “Noteikumu projekts “Kārtība, kādā finanšu iestāde izpilda finanšu kontu pienācīgas pārbaudes procedūras un sniedz informāciju par finanšu kontiem Valsts ieņēmumu dienestam”” 4.1.apakšpunktu (turpmāk - Ministru kabineta 2016.gada 5.janvāra sēdes protokols Nr.1 34.§ 4.1.apakšpunkts) Finanšu ministrijai pirms noteikumu pielikumā ietverto valstu saraksta papildināšanas ar jaunu valsti ir jāņem vērā Datu valsts inspekcijas (turpmāk – DVI) viedoklis par personas datu aizsardzības prasību ievērošanu attiecīgajā valstī attiecībā uz šajos noteikumos noteikto datu apstrādi.DVI priekš viedokļa sniegšanas ir nepieciešami ESAO Globālā foruma par pārredzamības un informācijas apmaiņas jautājumiem nodokļu jomā (*Global Forum on Transparency and Exchange of Information for Tax Purposes*) sagatavoti izvērtējumi par Azerbaidžānas Republikas, Pakistānas Islāma Republikas un Nigērijas Federatīvās Republikas datu aizsardzības pasākumiem. Ņemot vērā to, ka ESAO plāno sagatavot izvertējumus par šīm 3 valstīm līdz šī gada beigām, savukārt pirmajai informācijas apmaiņai ar šīm valstīm jānotiek 2019. gadā par 2018. gadu, Finanšu ministrija ir uzsākusi noteikumu projekta virzību, lai savlaicīgi tiktu uzkrāta informācija par 2018. gadu. Ņemot vērā gan to, ka VID apmainās ar informāciju tikai ar tām valstīm, par kurām saņemts pozitīvs DVI atzinums, gan arī to, ka pirmā informācijas apmaiņa ar valstīm, kuras iekļautas noteikumu projektā, paredzēta nākamajā gadā (2019.gada septembrī), tas, ka šobrīd nav DVI atzinuma par minētajām valstīm, neradīs būtiskus riskus fizisko personu datu aizsardzības jomā. Turklāt vienlaikus ar noteikumu projektu tiek virzīts protokollēmums, kas paredz, ka datu apmaiņa ar MK noteikumu Nr. 20 pielikumā minētajām trešajām valstīm tiks sākta pēc Datu valsts inspekcijas pozitīva atzinuma saņemšanas. Ņemot vērā to, ka ESAO ir izstrādājis izvērtējumu par Krievijas Federācijas datu aizsardzības pasākumiem un 2017. gada 27. janvārī Finanšu ministrija no DVI saņēma atzinumu, atbalstot informācijas apmaiņu tajā skaitā ar Krievijas Federāciju, protokollēmums attiecināms uz Azerbaidžānas Republiku, Pakistānas Islāma Republiku un Nigērijas Federatīvo Republiku, proti, uz valstīm, par kurām atzinums vēl nav saņemts.Papildus minētajam jāņem vērā, ka gadījumos, kad informācijas apmaiņa notiek, pamatojoties uz Konvenciju un MCAA, personas dati tiek aizsargāti arī ar Konvencijas 21.panta otro daļu, atbilstoši kurai informācijas apmaiņa var nenotikt, ja informācijas izpaušana būtu pretrunā ar sabiedrisko kārtību (*ordre public*). Kā viens no gadījumiem, kad informācijas izpaušana būtu pretrunā ar sabiedrisko kārtību, starptautiskajā praksē ir atzīta situācija, kad informācijas izpaušanas gadījumā varētu tikt būtiski pārkāptas personas cilvēktiesības, piemēram, ja tas varētu būt par cēloni izmeklēšanai, kas ir politiski motivēta, vai informācijas izpaušanas rezultātā persona tiktu vajāta tās rases, reliģiskās piederības vai tautības dēļ[[1]](#footnote-1). Tādējādi gadījumā, ja persona spēj pamatot Konvencijas 21.panta otrās daļas attiecināšanu konkrētajā gadījumā, tās (personas) dati var netikt izpausti. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VID, Latvijas finanšu iestādes un Latvijas nerezidenti, kuriem ir konti Latvijas finanšu iestādēs. |
| 2. | Tiesiskā regulējuma ietekme uz tautsaimniecību un administratīvo slogu | VID iegūs vairāk informācijas par Latvijas Republikas rezidentu līdzekļiem, kas tiek turēti ārvalstu finanšu kontos, un būs iespēja pārbaudīt, vai saistībā ar šiem līdzekļiem tika nomaksāti nodokļi.Noteikumu projektam nav būtiskas ietekmes uz administratīvo slogu, jo tiks iegūts vairāk informācijas, izmantojot esošās informācijas apmaiņas un apstrādāšanas sistēmas. |
| 3. | Administratīvo izmaksu monetārs novērtējums | Administratīvo izmaksu monetāro novērtējumu šobrīd precīzi noteikt nav iespējams, jo nav ziņu par visu Latvijas finanšu iestāžu uzturēto nerezidentu kontu skaitu un šo kontu vērtību. |
| 4. | Atbilstības izmaksu monetārs novērtējums | Atbilstības izmaksu monetāru novērtējumu šobrīd precīzi noteikt nav iespējams, jo nav ziņu par visu Latvijas finanšu iestāžu uzturēto nerezidentu kontu skaitu un šo kontu vērtību. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav |
| 2. | Citas starptautiskās saistības | Konvencija par savstarpējo administratīvo palīdzību nodokļu jomā |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| *Projekts šo jomu neskar.* |
|  **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par tiesību akta projekta uzsākšanu 2017. gada 19. decembrī ievietota Finanšu ministrijas mājas lapā sadaļā “Sabiedrības līdzdalība” (<http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project434>), kā arī Valsts kancelejas mājas lapā (<http://tap.mk.gov.lv/lv/mk/tap/?pid=40445789>). |
| 2. | Sabiedrības līdzdalība projekta izstrādē | MK noteikumu projekts tika nosūtīts saskaņošanai Latvijas Komercbanku asociācijai. |
| 3. | Sabiedrības līdzdalības rezultāti | MK noteikumu projekts saskaņots ar Latvijas Komercbanku asociāciju. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina iesaistīto institūciju kompetenci un funkcijas.Netiks veidotas nedz jaunas institūcijas, nedz reorganizētas vai likvidētas esošās institūcijas. |
| 3. | Cita informācija | Nav |

Finanšu ministre D. Reizniece - Ozola

Pentjuša 67095651

elina.pentjusa@fm.gov.lv

1. Sk., piemēram, OECD and Council of Europe (2011), The Multilateral Convention on Mutual Administrative Assistance in Tax Matters: Amended by the 2010 Protocol, OECD Publishing; – para 196-197 (pieejams: http://dx.doi.org/10.1787/9789264115606-en). [↑](#footnote-ref-1)